CELEX: 31988R0702
Language: el
Date: 1988-03-17 00:00:00
Title: Κανονισμός (ΕΟΚ) αριθ. 702/88 της Επιτροπής της 17ης Μαρτίου 1988 για τροποποίηση του κανονισμού (ΕΟΚ) αριθ. 327/88 για πραγματοποίηση απόσταξης συμπληρωματικής προς εκείνη που αναφέρεται στο άρθρο 41 του κανονισμού (ΕΟΚ) αριθ. 822/87 του Συμβουλίου για την αμπελουργική περίοδο 1987/88

Avis juridique important

|

31988R0702

Κανονισμός (ΕΟΚ) αριθ. 702/88 της Επιτροπής της 17ης Μαρτίου 1988 για τροποποίηση του κανονισμού (ΕΟΚ) αριθ. 327/88 για πραγματοποίηση απόσταξης συμπληρωματικής προς εκείνη που αναφέρεται στο άρθρο 41 του κανονισμού (ΕΟΚ) αριθ. 822/87 του Συμβουλίου για την αμπελουργική περίοδο 1987/88  

Επίσημη Εφημερίδα αριθ. L 072 της 18/03/1988 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 702/88 ΤΗΣ ΕΠΙΤΡΟΠΗΣ  της 17ης Μαρτίου 1988  για τροποποίηση του κανονισμού (ΕΟΚ) αριθ. 327/88 για πραγματοποίηση απόσταξης συμπληρωματικής προς εκείνη που αναφέρεται στο άρθρο 41 του κανονισμού (ΕΟΚ) αριθ. 822/87 του Συμβουλίου για την αμπελουργική περίοδο 1987/88  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3992/87 της Επιτροπής (2), και ιδίως το άρθρο 41 παράγραφος 10,  Εκτιμώντας:  ότι ορισμένες διατάξεις του κανονισμού (ΕΟΚ) αριθ. 327/88 της Επιτροπής (3) περιλαμβάνουν ορισμένες ασάφειες, ιδίως στον καθορισμό των τιμών, των ενισχύσεων και στην περιγραφή των οίνων σε στενή οικονομική σχέση με ορισμένους τύπους επιτραπεζίων οίνων· ότι θα πρέπει συνεπώς να διατυπωθούν εκ νέου αυτές οι διατάξεις για να διευκολυνθεί η ερμηνεία τους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 327/88 τροποποιείται ως εξής:  1. Στο άρθρο 5 παράγραφος 1, η εισαγωγική φράση αντικαθίσταται από το ακόλουθο κείμενο:  «Με την επιφύλαξη της εφαρμογής του άρθρου 44 του κανονισμού (ΕΟΚ) αριθ. 822/87, η τιμή αγοράς του οίνου που παραδίδεται στην απόσταξη που αναφέρεται στο άρθρο 1 ισούται με: ».  2. Στο άρθρο 5 παράγραφος 2, η εισαγωγική φράση αντικαθίσταται από το ακόλουθο κείμενο:  «Για το προϊόν που θα αποσταχθεί, ο οργανισμός παρεμβάσεως καταβάλλει ενίσχυση της οποία το ποσό καθορίζεται ως εξής: ».  3. Στο άρθρο 6 παράγραφος 2 δεύτερο εδάφιο, η πρώτη και η δεύτερη περίπτωση αντικαθίστανται από το ακόλουθο κείμενο:  «- Α Ι, οι λευκοί επιτραπέζιοι οίνοι που δεν υπάγονται στους τύπους Α Ι, Α ΙΙ ή Α ΙΙΙ,  - R Ι, οι ερυθροί επιτραπέζιοι οίνοι των οποίων ο αποκτηθείς αλκοολικός τίτλος είναι μικρότερος από 12,5 % vol και δεν υπάγονται στους τύπους R Ι ή R ΙΙΙ.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 377 της 31. 12. 1987, σ. 20.  (3) ΕΕ αριθ. L 32 της 4. 2. 1988, σ. 18.